Μπείτε σε έναν κόσμο
πέρα από την αντίληψή σας.
Έναν κόσμο εντυπωσιακών ζώων…
με κρυφές δυνάμεις και υπεραισθήσεις.
Αν νομίζετε πως γνωρίζετε την φύση
ξανασκεφτείτε το.
ΥΠΕΡ/ΦΥΣΙΚΟ
ΑΦΗΓΗΣΗ: ΜΠΕΝΕΝΤΙΚΤ ΚΑΜΠΕΡΜΠΑΤΣ
Στο τροπικό δάσος της Κόστα Ρίκα, ο μόνος τρόπος για να ξεχωρίσεις
είναι να κινείσαι γρήγορα
και με στυλ.
Απ' όλα τα απίστευτα ζώα εδώ πέρα,
απ' όλους τους αναπάντεχους τρόπους τους, για να τραβήξουν την προσοχή,
ο λευκόλαιμος μάνακιν
ίσως είναι ο πιο φαντασμαγορικός απ' όλα.
Η επίδειξη ζευγαρώματός του είναι πραγματικά απίστευτη.
Μήνες ολόκληρους, προετοίμαζε τη σκηνή του.
Ένας καλλιτέχνης απαιτεί τελειότητα.
Ούτε ένα φύλλο εκτός θέσης.
Το οποίο μπορεί να είναι πρόβλημα σε ένα τροπικό δάσος.
Πολύ καλύτερα.
Επιτέλους, ήρθε η ώρα του σόου.
Μια περίπλοκη ρουτίνα γεμάτη χοροπηδητά,
περίεργα σπασίματα και παράξενα κορναρίσματα.
Αν σας φαίνεται λίγο παράξενο, είναι επειδή είναι για τα μάτια της μόνο.
Τα θηλυκά μάνακιν επεξεργάζονται τις οπτικές πληροφορίες
τέσσερεις φορές γρηγορότερα από τον άνθρωπο.
Τώρα όμως, κάμερες υψηλής ταχύτητας μπορούν να επαναλάβουν την δράση
από την δική της οπτική.
Χοροπηδώντας στη σκηνή, το μάνακιν χτυπάει τα φτερά του,
δημιουργώντας έναν εντυπωσιακό κρότο…
Έναν κρότο που ακούγεται έως και 270 μέτρα μακριά.
Επαναλαμβάνοντας την ρουτίνα, η ευαίσθητη στις υπεριώδεις όραση του θηλυκού
ξεχωρίζει το φτέρωμα του,
και το προσεκτικά επιλεγμένο, ουδέτερο φόντο του αρσενικού
ενισχύει την οπτική της απόλαυση.
Και μια φιγούρα για το φινάλε…
ο απίστευτος, ανάποδος περιστρεφόμενος κρότος.
Αποχωρεί, απλώνοντας τα φτερά του και χτυπώντας τα, όσο πιο γρήγορα μπορεί,
το οποίο, σε εκείνη, ακούγεται σαν ένα ακαταμάχητο γουργούρισμα.
Εντελώς αποπλανημένη.
Τον ακολουθεί στη σκηνή για έναν τελευταίο χορό.
Στην αναμέτρηση για την εύρεση ζευγαριού,
κάθε ζώο έχει τους δικούς του κανόνες.
Όμως, μόνο αυτά με τις πιο σαγηνευτικές υπερδυνάμεις
θα κερδίσουν το απόλυτο έπαθλο.
ΤΟ ΠΑΙΧΝΙΔΙ ΤΟΥ ΖΕΥΓΑΡΩΜΑΤΟΣ
Ο τέλειος σύντροφος σπανίως εμφανίζεται από το πουθενά.
Στην πραγματικότητα, η εύρεση συντρόφου
είναι από τις μεγαλύτερες προκλήσεις για τα ζώα.
Έτσι λοιπόν, τα σαλάχια στον Κόλπο του Μεξικού,
αυξάνουν τις πιθανότητές τους με μία απίστευτη δύναμη.
Τη δύναμη του ήχου.
Με άλματα πάνω από δύο μέτρα, δημιουργούν ηχητικά κύματα.
Και με ταχύτητα διπλάσια από μια σφαίρα,
ο ήχος εξαπλώνεται στον ωκεανό.
Σε απόσταση πάνω από τέσσερα χιλιόμετρα, άλλα σαλάχια,
χρησιμοποιώντας ειδικά όργανα ακοής με υπερευαίσθητες τρίχες, παρακολουθούν.
Οι αριθμοί μεγαλώνουν…
μέχρι που συγκεντρώνονται χιλιάδες.
Αυτές οι εντυπωσιακές συναθροίσεις
είναι η καλύτερη πιθανότητα για ζευγάρωμα.
Τώρα, όμως, ξεκινάει πραγματικά η μάχη για ζευγάρωμα.
Τα αρσενικά κυνηγούν τα θηλυκά
και ανταγωνίζονται για την πρώτη θέση.
Όλη αυτή η δραστηριότητα φέρνει και μπελάδες.
Πρώτη φορά βλέπουμε όρκες να πιάνουν σαλάχια.
Η συνάθροισή τους κάνει τα σαλάχια εύκολους στόχους.
Η ευκαιρία για μετάδοση των γονιδίων τους,
τούς κοστίζει τη ζωή τους.
Όταν η μάχη για ζευγάρωμα αγριεύει…
χρειάζεται ίσως απίστευτη δύναμη
και μυστικές ικανότητες,
για να διώξεις τον ανταγωνισμό.
Δύο τόνοι λίπους
δημιουργούν ωστικό κύμα
με ταχύτητα εδάφους 160 χιλιόμετρα την ώρα.
Με απίστευτη, σεισμική ευαισθησία,
ο κυρίαρχος αρσενικός θαλάσσιος ελέφαντας εντοπίζει την κίνηση του αντιπάλου.
Μια από τις δυνατότερες φωνές ζώου,
ένα μουγκρητό, σήμα κατατεθέν
αντηχεί στην ακτή,
υπενθυμίζοντας στον ανταγωνισμό ποιος κάνει κουμάντο.
Στην ακτή της Καλιφόρνια, ο αδιαμφισβήτητος κυρίαρχος της αποικίας
είναι γνωστός ως ο άρχοντας της παραλίας.
Έχει παλέψει για το δικαίωμα γονιμοποίησης πάνω από 100 θηλυκών,
η φύλαξη του χαρεμιού όμως, σε ένα από τα πιο πολύβουα περιβάλλοντα
στη Γη…
είναι πραγματικός πονοκέφαλος.
Είναι σχεδόν αδύνατο να ακούσει τους ερχόμενους ανταγωνιστές του,
περίπου 60 διεκδικητές κάθε μέρα
από κάθε γωνιά.
Όμως χάρη στην απίστευτη ικανότητα του να αισθάνεται τις δονήσεις,
όπως μια αράχνη στον ιστό,
μπορεί να ελέγχει μια περιοχή όσο έξι γήπεδα τένις
από την κεντρική του θέση.
Η προειδοποίηση του συνήθως αρκεί, για να τρομάξει τους αντιπάλους.
Μια στο τόσο όμως,
ξεπροβάλλει ένας πραγματικός ανταγωνιστής.
Είναι το ίδιο μεγάλος,
το ίδιο ισχυρός,
και το ίδιο αποφασισμένος για ζευγάρωμα.
Ο κυρίαρχος δεν έχει άλλη επιλογή
από το να σταθεί και να παλέψει.
Πέντε εκατοστά ιστού προστατεύουν από τα χτυπήματα.
Ακόμη κι έτσι, αυτές οι αιματηρές διαμάχες έχουν αντίτιμο.
Μετά από δύο χρόνια και περισσότερες από 300 μάχες…
ο άρχοντας της θάλασσας έχει τελειώσει.
Ώρα να πάρει τον τίτλο του ο καινούριος κυρίαρχος.
Ηττημένος, εξαντλημένος,
ο παλιός κυρίαρχος δύσκολα θα ξαναδεί
άλλη περίοδο ζευγαρώματος,
μπορεί όμως να ησυχάσει.
Κατά την διάρκεια της κυριαρχίας του, απέκτησε πάνω από 100 απογόνους,
εξασφαλίζοντας τη θέση του ανάμεσα στην ελίτ των αρσενικών
που κατάφεραν να ζευγαρώσουν.
Κάποιες φορές, οι πιθανότητες να βρεις ταίρι φαντάζουν ακόμη πιο απίθανες.
Ριζωμένα στο ίδιο σημείο, τα φυτά αδυνατούν να ζευγαρώσουν.
Έτσι, χρησιμοποιούν τις θελκτικές τους δυνάμεις με πιο έξυπνους τρόπους.
Το Μουκούνα είναι ένα αναρριχώμενο σε αποστολή.
Πρέπει να αυξήσει τις πιθανότητες αναπαραγωγής του μέσω ενός επικονιαστή.
Τα πιο πολλά φυτά χρησιμοποιούν τα φωτεινά και όμορφα λουλούδια τους.
Το Μουκούνα, όμως, το κάνει κάπως διαφορετικά.
Με τόσα διαφορετικά λουλούδια στη ζούγκλα της Κόστα Ρίκα,
το Μουκούνα κερδίζει τον ανταγωνισμό, ανθίζοντας την νύχτα
και χρησιμοποιεί τις υπηρεσίες ενός πολύ ιδιαίτερου διανομέα.
Μερικά ζώα βρίσκουν τον δρόμο τους στην πιο σκοτεινή ζούγκλα.
Η μεγαλόγλωσση νυχτερίδα εκπέμπει μια αλληλουχία υπερηχητικών σημάτων
που αντανακλώνται στα υπερευαίσθητα αυτιά της.
Δημιουργεί νοητικά έναν λεπτομερέστατο χάρτη του δάσους.
Και παραδόξως, τα εντελώς λεία πέταλα του Μουκούνα
αντανακλούν τα σήματα της νυχτερίδας τόσο καλά, που γίνονται ολοφάνερα.
Και ακαταμάχητα.
Η νυχτερίδα εντοπίζει το Μουκούνα ευκολότερα από τα υπόλοιπα φυτά
και αποκομίζει δεκαπλάσιο νέκταρ,
με την υπεραπορροφητική της γλώσσα, μακρύτερη από ολόκληρο το σώμα της.
Όταν φεύγει,
ένας μοναδικός εκρηκτικός μηχανισμός
χωρίζει τα πέταλα των λουλουδιών και εκτοξεύει μικροσκοπικούς κόκκους γύρης
που κολλάνε στη γούνα της νυχτερίδας,
καθώς φεύγει για τον επόμενο γλυκό σταθμό.
Και επειδή οι νυχτερίδες ξεχωρίζουν τα παλιά από τα νέα λουλούδια…
εξασφαλίζει πως θα έχει νέκταρ κάθε φορά
και πως θα μεταφέρει την πολύτιμη γύρη
σε φρέσκα, γόνιμα λουλούδια.
Κάποιες φορές, βγαίνει σε καλό να ζητάς μια μικρή βοήθεια,
για να πετύχεις στο παιχνίδι ζευγαρώματος.
Στη λίμνη Βικτώρια της Κένυας, ακόμη και οι άνθρωποι έχουν γίνει
απαραίτητο συστατικό για ένα μικρό ζώο
και τα ειδεχθή, ρομαντικά του σχέδια.
Με μέγεθος ενός κόκκου ρυζιού, η αρσενική αράχνη βαμπίρ
ψάχνει απεγνωσμένα την προσοχή με το τελετουργικό της.
Το θηλυκό του είδους όμως, γουστάρει κάποια παράξενα πράγματα.
Και αυτήν τη στιγμή, απλά δεν την ικανοποιεί.
Θα ζευγαρώσει μόνο
αν φοράει το γλυκό άρωμα του ανθρώπινου αίματος.
Τα δόντια του όμως, δεν είναι φτιαγμένα για ανθρώπινη σάρκα.
Άρα πρέπει να βρει άλλον ρουφηχτή, για να κάνει τη βρόμικη δουλειά του.
Ένα κουνούπι είναι πιο κατάλληλα εξοπλισμένο για την δουλειά.
Με τις ευαίσθητες κεραίες του εστιάζει στο διοξείδιο του άνθρακα της ανάσας μας…
και στη θερμότητα από το σώμα μας.
Έπειτα το κουνούπι αναπτύσσει ένα εκλεπτυσμένο
όργανο αναρρόφησης αίματος.
Έξι ειδικά μέρη του στόματος συνδυάζονται, για να τρυπήσουν τους ανθρώπινους αγωγούς.
Μόλις το κουνούπι πιει τέσσερεις φορές το βάρος του σε αίμα,
είναι η ώρα της αράχνης να επιτεθεί.
Μεγάλα, μπροστινά μάτια με μετακινούμενους φακούς
βοηθούν την αράχνη να δει το χρώμα και το σχήμα του γεμάτου αίμα κουνουπιού.
Έπειτα, με πόδια σαν ελατήρια,
πλησιάζει.
Το μόνο χειρότερο από μια αράχνη βαμπίρ…
είναι μια αράχνη βαμπίρ που πηδάει.
Ή καλύτερα, μια δηλητηριώδης αράχνη βαμπίρ που πηδάει.
Οι νευροτοξίνες ακινητοποιούν ακαριαία το θύμα του.
Έπειτα, το ξεζουμίζει.
Και αυτή είναι μόνο η αρχή της αιμοδιψούς, δολοφονικής του μανίας.
Επειδή όσο πιο πολύ πίνει…
τόσο πιο αισθησιακά μυρίζει.
Τώρα,
είναι έτοιμος για ρομάντζο.
Και με το γλυκό άρωμα του αίματος να αναβλύζει από κάθε πόρο…
ποιος θα μπορούσε να αντισταθεί;
Λίγα ζώα κάνουν πιο περίεργα πράγματα για τον έρωτα,
κάποια, όμως, γίνονται αρκετά πιο ύπουλα.
Και ένα από τα πιο ύπουλα το συναντάμε στα βραχώδη ρηχά της νοτίου Αυστραλίας.
Μια τεράστια σουπιά μπορεί να είναι ο βασιλιάς του καμουφλάζ,
όμως δεν μπορεί να κρύβεται για πάντα.
Τα αρσενικά ζουν μόνο δύο χρόνια,
έχουν μόνο μία σεζόν, για να ζευγαρώσουν,
και έχουν μεγάλο ανταγωνισμό.
Έντεκα αρσενικά παλεύουν για κάθε θηλυκό.
Τα περισσότερα έχουν το διπλάσιο μέγεθος…
και επιδεικνύουν τα πολεμικά τους χρώματα.
Σε μεγαλύτερη ανάλυση από μια 4Κ TV,
εκατοντάδες χιλιάδες πολύχρωμα κύτταρα λάμπουν.
Μια προειδοποίηση που λαμβάνει υπόψη ο μικροσκοπικός τύπος,
επειδή η εναλλακτική είναι… μάχη.
Όταν τα μεγάλα αρσενικά παλεύουν,
κινδυνεύουν με σοβαρό τραυματισμό.
Μάχες που διαρκούν ως και 20 λεπτά…
και τελειώνουν, όταν διαφύγει ένας μέσα σ' ένα νέφος μελανιού…
αφήνοντας τον νικητή να φυλάει το έπαθλό του,
ένα μικρότερο, πιο χλωμό θηλυκό.
Το ιδιαίτερο σχήμα στις κόρες ενισχύει τον εντοπισμό χρωμάτων
και το οπτικό πεδίο 360 μοιρών
τον βοηθά να εντοπίζει
άλλα αρσενικά που θα τολμήσουν να πλησιάσουν.
Αυτός όμως ο μικρούλης, ξέρει πως να περνάει απαρατήρητος.
Ήρθε η ώρα να πάρει μια πιο απρόσμενη μορφή.
Αλλάζει σε ανοιχτό καφέ,
μαζεύει τα πλοκάμια
και μοιάζει περισσότερο με θηλυκό.
Πρέπει να είναι προσεκτικός, αλλιώς θα φάει ξύλο από τον μεγάλο,
επειδή πλησιάζει το ταίρι του.
Η παρενδυτική μεταμφίεση όμως, είναι τόσο πειστική,
που τη γλιτώνει τελικά.
Το θηλυκό γνωρίζει ακριβώς τα σχέδια του μικρού απατεώνα.
Και της αρέσει.
Βασικά, τα ύπουλα αρσενικά έχουν μεγαλύτερη επιτυχία στο ζευγάρωμα
από τους μεγαλόσωμους αντιπάλους.
Μέχρι να το πάρει χαμπάρι ο μεγάλος, είναι αργά.
Ο μικρός μίμος έχει εξαφανιστεί. Η δουλειά του, όμως, έγινε.
Μια απλή αντιστροφή ρόλων είναι ο καλύτερος δρόμος για τη νίκη.
Μπορεί, επίσης, να βοηθήσει στη μοναχική αναζήτηση για αγάπη.
Αυτή η θηλυκή καφέ αρκούδα είναι γόνιμη για λίγες εβδομάδες κάθε άνοιξη.
Μέχρι στιγμής, κανένα αρσενικό δεν την επισκέφτηκε
και αν δεν ζευγαρώσει σύντομα,
αυτό ο χρόνος θα πάει χαμένος.
Στην αχανή άγρια φύση της Βρετανικής Κολομβίας,
έχεις ελάχιστες πιθανότητες να πέσεις πάνω στον κύριο Τέλειο.
Αυτό το θηλυκό, όμως, γνωρίζει ένα μέρος με παράξενες ερωτικές δυνάμεις.
Κρυμμένο βαθιά μέσα σ' αυτό το δάσος,
υπάρχει ένα μαγεμένο δέντρο.
Ίσως μοιάζει ίδιο με τ' άλλα,
αυτό, όμως, το ασημένιο έλατο του Ειρηνικού
έχει καταπληκτικές ιδιότητες. Είναι το επίκεντρο των αρσενικών αρκούδων.
Το επισκέπτονται για περισσότερο από 100 χρόνια.
Τρίβοντας τους αδένες που έχουν στην πλάτη,
στο στήθος τους
και στα πόδια.
Αφήνουν πίσω τους μυστικά μηνύματα μυρωδιάς
για την ηλικία τους, τη φυσική και κοινωνική τους κατάσταση.
Και επειδή η μυρωδιά κολλάει στο ρετσίνι,
διαχέεται αργά στην ατμόσφαιρα μέχρι και έναν μήνα μετά.
Οι αρσενικές τρίβονται συχνά στο δέντρο, για να εξασφαλίσουν την ιεραρχία.
Αυτό, όμως, είναι κάτι πολύ σπάνιο.
Το θηλυκό έχει καταλάβει πως το δέντρο είναι κάτι σαν δασική εφαρμογή γνωριμιών.
Ένα μέρος, για να ανεβάσει στο προφίλ της πως "ψάχνει για αγάπη"
για κάθε διαβασμένο αρσενικό.
Ανέβηκε το προφίλ της στα σόσιαλ και τώρα απλώς
περιμένει το δέντρο να κάνει τα μαγικά του.
Το ρετσίνι απελευθερώνει το χαρακτηριστικό της άρωμα, σιγά σιγά.
Οι ώρες γίνονται ημέρες
και ακόμη δεν έχει περάσει κάποιος. Όταν επιτέλους,
ένα αρσενικό.
Μόλις καταλάβει πως υπάρχει διαθέσιμο θηλυκό,
είναι αποφασισμένος να το αναζητήσει
και με όσφρηση
επτά φορές πιο ευαίσθητη από ενός μπλαντχάουντ.
Ακολουθεί την ελκυστική της μυρωδιά,
μέχρι την ακτή.
Μόλις που πρόλαβε,
τουλάχιστον, όμως, ξέρουν ήδη πως υπάρχει χημεία μεταξύ τους.
Όλα χάρη στη μυστήρια δύναμη ενός δέντρου προξενήτρα.
Κάτω από την επιφάνεια,
αρκετά πιο νότια,
ένα άλλο ζώο, επίσης, επιλέγει τη δύναμη των δέντρων,
για να κερδίσει στο ζευγάρωμα.
Αυτό το περιοδικό τζιτζίκι
τρέφεται από τις ρίζες του δέντρου στα δάση της Βιρτζίνια
για περισσότερο από 16 χρόνια.
Όταν καταγράψει τη ροή του ανοιξιάτικου ρετσινιού
για 17η σεζόν,
ξέρει πως ήρθε η ώρα να ανέβει στην επιφάνεια.
Αυτό το αριθμητικό θαύμα υπολόγισε τις καλύτερες πιθανότητες ζευγαρώματος.
Όμως, δεν υπάρχουν εγγυήσεις.
Νωθρά
και ζουμερά,
τα τζιτζίκια είναι εύκολος στόχος,
ακόμη και για τον αργοκίνητο κυνηγό.
Για άλλη μια φορά, όμως, οι αριθμοί είναι με το μέρος τους.
Είναι απίστευτο, κάθε πληθυσμός τζιτζικιών συγχρονίζει τις ζωές τους
σε ένα ακριβές χρονοδιάγραμμα 17 ετών,
ένας απρόβλεπτος κύκλος πρώτου αριθμού
που είναι σχεδόν αδύνατο για τους κυνηγούς
να τον μετρήσουν σ' αυτήν την πληθώρα θηραμάτων.
Εκατομμύρια αναδύονται ταυτόχρονα
και αυτή είναι η μεγαλύτερη ανάδυση απ' όλες,
γνωστή και ως Brood X.
Πρέπει να αναπαραχθούν γρήγορα. Μέσα σε έξι εβδομάδες θα έχουν πεθάνει.
Η μεγαλύτερη διοργάνωση τυφλού ραντεβού στην Αμερική ξεκινά.
Πρώτα όμως, μια απίστευτη μεταμόρφωση.
Μέχρι να ξημερώσει,
οι νύμφες έχουν ενηλικιωθεί,
έτοιμες να προσελκύσουν το ταίρι τους.
Τρίβοντας ειδικά όργανα στα πλευρά τους,
βγάζουν ένα παράξενο βουητό,
το οποίο ενισχύεται από τα κούφια σώματά τους.
Το κάλεσμα για αγάπη είναι τόσο δυνατό όσο μια ροκ συναυλία.
Όμως δεν είναι ευπρόσδεκτοι όλοι όσοι ανταποκρίνονται.
Ένα τζιτζίκι ζόμπι,
γεμάτο μικροσκοπικούς σπόρους του μύκητα Massospora.
Ο μόνος εχθρός που έσπασε τον 17ετή κώδικα των περιοδικών τζιτζικιών.
Αυτός ο μυκητιακός κυνηγός τρώει τα θύματά του από μέσα,
ενώ γεμίζει τους εγκεφάλους τους με χημικά που ελέγχουν τον νου,
που τα αναγκάζει να κάνουν γνωριμίες.
Τα μολυσμένα αρσενικά μιμούνται τους σαγηνευτικούς ήχους των θηλυκών,
για να παρασύρουν άλλα σε ζευγάρωμα.
Και έτσι η μόλυνση εξαπλώνεται.
Ο μύκητας κρατάει ζωντανά τα θύματά του,
για να μολύνουν όσο περισσότερα τζιτζίκια γίνεται
και να μεταφέρουν τους σπόρους του μακριά.
Επιτέλους, μετά από 14 ημέρες…
τα τζιτζίκια ζόμπι πεθαίνουν.
Οι σπόροι όμως, θα περιμένουν άλλα 17 χρόνια,
έτοιμοι να διεισδύσουν στην επόμενη γενιά των άτυχων τζιτζικιών.
Όμως με εκατομμύρια ζευγαρώματα
και με κάθε θηλυκό να γεννά 400 αυγά μέσα στον κορμό του δέντρου,
τέτοια περίπλοκη αριθμητική δύναμη εξασφαλίζει πως τα περιοδικά τζιτζίκια
θα συνεχίσουν να πολλαπλασιάζονται.
Για κάποια ζώα, η επιτυχία στο ζευγάρωμα έχει να κάνει με την υπομονή.
Σε έναν κοραλλιογενή ύφαλο της ΝΑ Ασίας,
ένα πλάσμα χρησιμοποιεί μυστηριώδεις δυνάμεις αποπλάνησης,
για να κρατήσει τον σύντροφό της γοητευμένο.
Οι θηλυκές γαρίδες αρλεκίνοι έχουν ελάχιστο χρόνο για ζευγάρωμα,
αφού αποβάλλουν το δέρμα τους,
το οποίο συμβαίνει μόνο κάθε τρεις εβδομάδες.
Πρέπει να προετοιμαστεί.
Και η καλύτερη της ελπίδα για υγιείς απόγονους
είναι να φάει όσο περισσότερο μπορεί.
Αργοκίνητοι και γεμάτοι πρωτεΐνη,
οι αστερίες είναι το αγαπημένο της θήραμα.
Το δύσκολο, όμως, είναι να φτάσει στην τρυφερή τους πλευρά.
Δέκα φορές μεγαλύτερος σε μέγεθος, δύσκολα τον φέρνει βόλτα μόνη της.
Ευτυχώς, η βοήθεια βρίσκεται πολύ κοντά.
Ο σύντροφός της, εδώ και χρόνια.
Τον ελέγχει, απελευθερώνοντας μία αόρατη χημική ένωση.
Το αρσενικό εντοπίζει το μονοπάτι με τις φερομόνες
από τις υπερευαίσθητες τρίχες στις κεραίες του.
Ανίκανο να αντισταθεί,
βρίσκεται πάντα κοντά, όταν τον χρειαστεί.
Επιτέλους αναποδογύρισε ο αστερίας
και έχει αρκετή τροφή, μέχρι να έρθει η ώρα για ζευγάρωμα.
Χάρη στις σαγηνευτικές της δυνάμεις,
ο σύντροφός της δεν φεύγει.
Περιμένει υπομονετικά για 20 μέρες, ώσπου επιτέλους,
αποσύρεται στη μυστική της σχισμή, για να ξεντυθεί.
Βγαίνει από το παλιό της κέλυφος,
με απαλό δέρμα,
ακόμη πιο όμορφη από πριν.
Έχει, όμως, ελάχιστες ώρες, για να ζευγαρώσει,
πριν σκληρύνει ξανά το κέλυφος της.
Και για να ανοίξει τις ορέξεις του συντρόφου της,
απελευθερώνει ένα άλλο φίλτρο,
με έντονες αφροδισιακές ιδιότητες,
μετατρέποντας το υποχείριό της σε ένα παθιασμένο αρσενικό
με μόνο ένα πράγμα στο μυαλό του.
Πρώτη φορά βλέπουμε το ζευγάρωμα τους.
Διαρκεί μόνο λίγα δευτερόλεπτα.
Και μετά επιστροφή στα παλιά κόλπα, για να τον έχει υπό έλεγχο.
Έτσι λοιπόν, μετά από μερικές εβδομάδες,
όταν εκκολαφθούν τα χιλιάδες μικροσκοπικά αυγά της,
βρίσκεται εκεί, στο πλευρό της,
καθώς οι απόγονοι φεύγουν από την αγκαλιά της μητέρας τους,
για να δοκιμάσουν την τύχη τους στη βαθιά γαλάζια θάλασσα.
Ο κόσμος μας είναι γεμάτος απίστευτα ζώα
με απίστευτους τρόπους, για να κερδίσουν στο ζευγάρωμα.
Λίγα, όμως, έχουν την ικανότητα
να κάνουν την αγάπη να κρατήσει.
Οι σχέσεις των λευκόχειρων γιββώνων μπορεί να κρατήσουν δεκαετίες.
Όταν, όμως, συναντάς την οικογενειακή πραγματικότητα,
θα πρέπει να προσπαθήσεις πολύ, για να μείνει αναμμένη η φλόγα.
Η προσοχή της μητέρας είναι στην ανατροφή των μικρών.
Ο σύντροφός της θα πρέπει να υπερασπιστεί το σπίτι τους.
Ένα σπίτι 16 χιλιάδων τετραγωνικών παρθένου, ταϊλανδέζικου, τροπικού δάσους.
Μεγάλη περιοχή, για να την περιφρουρείς.
Έτσι, έχει έναν πιο εκλεπτυσμένο αποτρεπτικό μηχανισμό.
Το τραγούδι είναι η υπερδύναμή του.
Όσο πιο δυνατή και μελωδική είναι η φωνή, τόσο πιο δυνατός είναι ο γίββωνας.
Ο ήχος ταξιδεύει καλύτερα στον ψυχρό αέρα
και τραγουδώντας το ξημέρωμα,
εξασφαλίζει πως οι αντίπαλοι τον ακούν καθαρά, σε όλη την περιοχή του.
Σύντομα όμως,
ο καυτός ήλιος θα κάνει την υγρασία των δέντρων
να εξατμιστεί.
Δημιουργώντας ρεύματα αέρα που παρεμβάλουν στις φωνές του,
μειώνοντας την αποτελεσματικότητα.
Μέχρι τότε συνήθως, η δουλειά του έχει γίνει.
Όχι, όμως, σήμερα.
Τα καρποφόρα δέντρα στην καρδιά της περιοχής τους
τραβούν την προσοχή μιας αντίπαλης ομάδας.
Αν ο μπαμπάς δεν μπορέσει να υπερασπιστεί το σπίτι τους,
θα πάρει τη σύντροφό του ένας αρσενικός που θα μπορεί
και οι απόγονοί του μπορεί να σκοτωθούν.
Ώρα να σηκώσει το ανάστημά του
και να δείξει τη δύναμή του.
Με απλωμένα μπράτσα, χέρια σαν γάντζους και περιστρεφόμενη άρθρωση του ώμου,
επιταχύνει έως και 55 χιλιόμετρα την ώρα.
Με την εντυπωσιακή επίδειξη ταχύτητας και δύναμης,
εκφοβίζει τους αντιπάλους του.
Είναι αρκετό, για να φύγουν μακριά
και να αποδείξει στο ταίρι του
πως είναι ικανός.
Το επόμενο πρωί,
το αρσενικό ξυπνά και τραγουδά ως συνήθως.
Αυτήν τη φορά, όμως, τον συντροφεύει…
για να του πει πως είναι ακόμη ο βασιλιάς της ζούγκλας της.
Και για να μάθει όλη η ζούγκλα πως ο δεσμός τους είναι δυνατός.
Στην προσπάθεια μετάδοσης των γονιδίων τους,
τα ζώα χρησιμοποιούν απίστευτες ικανότητες, για να βρουν ταίρι.
Εντυπωσιακές επιδείξεις, για να κερδίσουν τους αντιπάλους.
Εν τέλει,
όταν πρέπει να μοιραστείς το μέλλον σου…
μόνο ο πιο υπερδύναμος σύντροφος είναι ικανός.
Νομίζετε πως γνωρίζετε τη φύση;
Ξανασκεφτείτε το.
Υποτιτλισμός: Γιώργος Ζάπρος